2. Opklassificering af sidevej til [adresse] i Hadsten (Åben)
Tidl. politisk behandling
Forventet sagsgang
TM-U
Lovgrundlag
Privatvejsloven
SAGENS INDHOLD
Teknik- og Miljøudvalget skal i denne sag tage stilling til optagelse af en mindre privat 
fællesvej til offentlig vej. Vejen bliver opklassificeret på grund af etablering af 
parkeringspladser til [adresse] 23 i Hadsten. Parkeringspladserne 
etableres på institutionens matrikel med udkørsel til den private fællesvej. 
Den private fællesvej er en mindre sidevej til [adresse], og den er adgangsgivende for Vesterskovvej 
21 og 21a. De vejberettigede ejendomme er [adresse]Etableringen af flere parkeringspladser skyldes et øget parkeringsbehov til daginstitutionen, [adresse] 
Laura Karlsen. Der opleves i dag uheldige situationer med parkering på den offentlige del af [adresse], 
der i myldretidstimerne er moderat befærdet. Hensyn til trafiksikkerhed og fremkommelighed gør, at 
muligheden for at tilvejebringe flere parkeringspladser er at indrette græsarealet på ejendommen til 
yderligere parkeringspladser. Parkeringspladserne vil eventuelt blive etableret med græsarmering i stedet 
for asfalt, forudsat nedsivningsforholdene gør det muligt.
Det er alene muligt at skaffe adgang til parkeringspladserne via det stykke af [adresse], der er privat 
fællesvej. Ændringen vil medføre en betydelig ændring af vejens anvendelse.
VURDERING
Teknik og Miljø vurderer, at den ændrede anvendelse af stikvejen medfører, at stikvejen bør optages som 
offentlig vej på grund den uvedkommende færdsel. I dag er der hovedsageligt færdsel til og fra 
ejendommene [adresse]. Det er Teknik og Miljøs vurdering, at ændringen vil medføre, at 
mere end halvdelen af trafikken på vejen ikke vil have ærinde hos [adresse]. Såfremt der 
er mere end 50 % uvedkommende trafik på vejen, skal vejen ifølge privatvejsloven optages som offentlig 
vej.
ØKONOMI
Opklassificeringen af vejen vil medføre udgifter til matrikulering, snerydning, renholdelse og vedligeholdelse 
af yderligere ca. 300 m² asfaltareal.
Udgifterne til optagelse af vejen finansieres af det afsatte driftsbudget.
INDDRAGELSE
De berørte grundejere har afgivet høringssvar til den påtænkte afgørelse om opklassificering. 
Bemærkningerne fra grundejerne drejer sig primært om udformningen af det kommende parkeringsareal, 
samt anvendelse af den nu private fællesvej. Der er taget stilling til bemærkningerne i høringssvarene i 
vedlagte afgørelse. Det bemærkes, at der også har været dialog med de berørte grundejere om deres 
spørgsmål.
[adresse]: EMN-2023-02993
Dok-ID: 3683616
Sagsbehandler: cvan
Teknik- og Miljøudvalget
10. april 2024  16:00
INDSTILLING
Direktøren for Teknik og Miljø indstiller til Teknik og Miljøudvalget:
1.
At den private fællesvej [adresse] i Hadsten optages som offentlig vej.
BESLUTNING
.
Teknik- og Miljøudvalget, 10. april 2024: 
Fraværende: Ingen
Godkendt.
Bilag

Afgørelse med bilag (3660683)
